11.7.2022
DA
Den Europæiske Unions Tidende
C 265 A/1
V (Øvrige meddelelser)
ADMINISTRATIVE PROCEDURER
EUROPA-PARLAMENTET BEKENDTGØRELSE OM LEDIG STILLING PE/273/S GENERALDIREKTØR (ansættelsesgruppe AD, lønklasse 15) GENERALDIREKTORATET FOR PARTNERSKABER FOR PARLAMENTARISK DEMOKRATI (2022/C 265 A/01)
1.
Ledig stilling Europa-Parlamentets formand har på grundlag af artikel 29, stk.
2, i vedtægten for tjenestemænd i Den Europæiske Union (1) (i det følgende benævnt »vedtægten«) besluttet at indlede proceduren for besættelse af en stilling som generaldirektør (AD, lønklasse 15) i Generaldirektoratet for Partnerskaber for Parlamentarisk Demokrati.
Denne udvælgelsesprocedure, som har til formål at udvide ansættelsesmyndighedens valgmuligheder, gennemføres sideløbende med den interne og den interinstitutionelle procedure for besættelse af ledige stillinger.
Ansættelse vil ske i lønklasse AD 15 (2).
Den månedlige grundløn er på 17 639,97 EUR.
Grundlønnen, som i henhold til vedtægten i visse tilfælde endvidere vil blive forhøjet med tillæg, er fritaget for national beskatning, men er underlagt en EU-skat.
Ansøgernes opmærksomhed henledes på, at denne stilling er omfattet af de interne bestemmelser om personalemobilitet, som Europa-Parlamentets Præsidium vedtog den 15. januar 2018.
Stillingen kræver vilje til at stå til rådighed og varetage mange kontakter både internt og eksternt, herunder med Europa-Parlamentets medlemmer.
Generaldirektøren vil skulle foretage hyppige tjenesterejser til Europa-Parlamentets forskellige arbejdssteder og uden for disse. 2.
Tjenestested Bruxelles.
Stillingen kan blive overført til et andet af Europa-Parlamentets arbejdssteder. 3.
Lige muligheder Europa-Parlamentet ønsker ligestilling og tager imod ansøgninger uden forskelsbehandling på grund af køn, etnicitet, hudfarve, etnisk eller social oprindelse, genetiske egenskaber, sprog, religion eller tro, politisk eller anden anskuelse, tilhørsforhold til et nationalt mindretal, formueforhold, fødsel, handicap, alder, seksuel orientering, civilstand eller familiesituation.
(1)
(2)
Se Rådets forordning (EØF, Euratom, EKSF) nr.
259/68 (EFT L 56 af 4.3.1968, s. 1) som ændret ved Rådets forordning (EF, Euratom) nr.
723/2004 (EUT L 124 af 27.4.2004, s. 1) og senest ved Europa-Parlamentets og Rådets forordning (EU, Euratom) nr.
1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union (EUT L 287 af 29.10.2013, s. 15).
Tjenestemanden indplaceres ved ansættelsen i henhold til bestemmelserne i artikel 32 i vedtægten.